als_Latn dik_Latn sag_Latn
Edhe një brazilian nënshkruan për Shkëndijën (VIDEO)
Nildo Victor Juffo është futbollist i ri i Shkëndijës, pasi braziliani sot firmosi kontratë dhe u prezantua me fanellën ‘kuqezi’. Mesfushori 21 vjeçar nën-shkruan kontratë 6 muajshe, me opsion për dy vite tjera nëse drejtuesit e klubit mbesin të kënaqur me performansën e tij në gjysmësezonin pranveror. Bëhet fjalë për talent të madh të futbollit, që vjen nga rradhët e skuadrës së Bahias, ndërsa më herët ka qenë pjesë e Rio Brancos dhe ekipeve të njohura braziliane Sao Paolo dhe Internacional. Në dhjetor të vitit të kaluar Juffo qëndroi disa ditë në Tetovë, ku zhvilloi një ndeshje kontrolluese me ekipin B të Shkëndijës, ndërsa paraqitja e tij vetëm se vërtetoi potencialin që posedon. Braziliani nuk ka fshehur entuziazmin që është pjesë e Shkëndijës, ka parapëlqyer që atë që ka për të thënë ta thotë në teren, duke premtuar maksimumin në tentimin për të arritur objektivat.
“Jam shumë i lumtur që jam këtu. Pres që të arsyetoj besimin që drejtuesit kanë treguar ndaj meje dhe gjithashtu pres që tu jap shumë gëzim tifozëve”, deklaroi Nildo Victor Juffo në prezantimin e tij si futbollist i Shkëndijës.
Shkëndija tani më një kohë ka qenë në tenatativa për të sjellë Juffo-n dhe angazhimi i tij nuk ka qenë aspak i lehtë, duke ditur interesin e shfaqur edhe nga skuadra tjera.
“Më duhet të pranoj se sot të gjithë jemi të kënaqur që kemi mundësi të prezantojmë Nildo Victor Juffo-n si futbollist i ri i Shkëndijës. Bëhet fjalë për një talent të madh, me një të kaluar admiruese dhe futbollist për angazhimin e të cilit është dashur të fitojmë një konkurencë të fortë. Vetëm te ceki se ne atë e siguruam prej para vitit të ri, ndërsa pasi firmosëm ekipi i njohur Vasko De Gama ka kërkuar ta angazhojë në rradhët e veta. Ne presim që të adaptohet shpejtë dhe të ngrejë nivelin e lojës së Shkëndijës. Dua të njoftoj gjithashtu se këto ditë presim edhe disa risi. Kemi tentuar të risim konkurencën në pozita ku kemi parë të arsyeshme. Ndëgjojmë çdo ditë lloj-lloj spekulimi, por ne nuk nxitojmë para se të zyrtarizojmë gjithçka. Mund të konfirmoj se jemi shumë pranë arritjes së marrëveshjes me Stefan Ashkovskin, që do të përforcojë krahun e majtë dhe gjithashtu detale na ndajnë nga mbrojtësi Mevlan Adili. Deri në fund të afatit kalimatar mund të ketë edhe ndonjë risi, pasi jemi në bisedime me një klub prestigjioz për mbrojtës të djathtë ofenziv, ndërsa situata e krijuar me mbrojtësin Miliev, ndoshta do të na detyrojë të reagojmë edhe në atë pozitë”, deklaroi kryetari i Shkëndijës, Lulzim Imeri.
Victor Nildo Juffo është përforcimi i dytë i Shkëndijës në këtë merkato, pasi paraprakisht në fund të vitit 2014 u angazhua mesfushori Besir Demiri. Juffo gjithashtu bëhet futbollisti i dytë brazilian në taborin ‘kuqezi’, pasi tani më i bashkohet bashkëkombasit të tij Stenio Junior.
als_Latn als_Latn als_Latn als_Latn als_Latn als_Latn